51. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ.Κ2-8860 της 1-15 Νοεμ.1995 (ΦΕΚ Β΄941) Επιβολή προστίμου και διαδικασία είσπραξής του, σύμφωνα με το άρθρ.63δ του Κ.Ν.2190/20 «περί ανωνύμων εταιρειών», για εκπρόθεσμη υποβολή στο Υπουργείο Εμπορίου πράξεων και στοιχείων ανωνύμων εταιρειών. ΄Εχοντας υπόψη: 1. Το Νόμ.1558/85 «Κυβέρνηση και Κυβερνητικά ΄Οργανα». 2.Το Π.Δ.397/88 «Οργανισμός του Υπουργείου Εμπορίου», όπως τροποποιήθηκε μεταγενέστερα και ισχύει. 3. Το άρθρ.63δ του Κ.Ν.2190/20, όπως αυτό τέθηκε με τηνπαρ.2 του άρθρ.15 του Νόμ.2339/95 (ΦΕΚ 204/Α΄/95). 4. Τις διατάξεις του Ν.Δ.321/69 «Κώδικας Δημοσίου Λογιστικού» (ΦΕΚ 205/Α΄/69) και τις διατάξεις του Ν.Δ.356/74 «Κώδικας Είσπραξης Δημοσίων Εσόδων» (ΦΕΚ 90/ Α΄/74). 5. Τις διατάξεις του Π.Δ.16/89 «Κανονισμός Λειτουργίας Δ.Ο.Υ.» (ΦΕΚ 6/ Α΄/89). 6.Το άρθρ.27 του Νόμ.2081/92 (ΦΕΚ 154/ Α΄/92) με το οποίο προστέθηκε άρθρ.29Α στο Νόμ.1558/85 και το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1. Ορίζουμε τη διαδικασία επιβολής προστίμου που προβλέπεται στις διατάξεις του άρθρ.63δ του Κ.Ν.2190/20 «περί ανωνύμων εταιρειών», ως κατωτέρω: α. Οι αρμόδιες υπηρεσίες του Υπουργείου Εμπορίου ή των Νομαρχιακών Αυτοδιοικήσεων του Κράτους, διενεργούν πριν από την καταχώρηση στο Μητρώο Α.Ε., έλεγχο για την εκπρόθεσμη ή μη υποβολή των δικαιολογητικών(πράξεων και στοιχείων) που προβλέπονται από τα άρθρ.11 παρ.5, 20 παρ.7, 26α παρ.2 και 43β παρ.3 και 6 του Κ.Ν.2190/20 «περί ανωνύμων εταιρειών». β. Εφόσον διαπιστωθεί από τον αρμόδιο υπάλληλο, ότι τα προβλεπόμενα δικαιολογητικά ή κάποιο από αυτά, υπεβλήθη εκπρόθεσμα, συντάσσεται έκθεση ελέγχου, η οποία περιέχει τα στοιχεία, όπως αυτά αναγράφονται στο συνημμένο υπόδειγμα με αριθ.1 (που αποτελεί αναπόσπαστο μέρος της απόφασης αυτής). Η έκθεση αυτή θεωρείται από το Διευθυντή ή τον Προϊστάμενο της αρμόδιας υπηρεσίας. γ. Με βάση την έκθεση ελέγχου ο Διευθυντής ή ο Προϊστάμενος της αρμόδιας υπηρεσίας, επιβάλλει το προβλεπόμενο πρόστιμο από τις διατάξεις του άρθρ.63δ του Κ.Ν.2190/20 «περί ανωνύμων εταιρειών» και εκδίδει πράξη επιβολής προστίμου, η οποία περιέχει τα στοιχεία, όπως αυτά αναγράφονται στο συνημμένο υπόδειγμα με αριθ.2 (που αποτελεί αναπόσπαστο μέρος της απόφασης αυτής). Η πράξη επιβολής προστίμου αποστέλλεται με απόδειξη στην  υπόχρεη ανώνυμη εταιρεία. δ. Το επιβαλλόμενο πρόστιμο καταβάλλεται υπέρ του Δημοσίου στον Κ.Α.Ε.3739 «Λοιπά πρόστιμα και χρηματικές ποινές επιβαλλόμενες από δικαστήρια και δημόσιες γενικά αρχές» και επιβαρύνεται με χαρτόσημο, το οποίο μαζί με την εισφορά υπέρ του ΟΓΑ ανέρχεται σε 2,4%. Η υπόχρεη ανώνυμη εταιρεία πρέπει να προσκομίσει στην υπηρεσία που εξέδωσε την πράξη επιβολής προστίμου το σχετικό διπλότυπο καταβολής αυτού, το οποίο ακυρώνεται αμέσως, με αναγραφή πάνω σ’ αυτό του αριθμού της πράξεως επιβολής προστίμου. ε. Στην περίπτωση που υπόχρεη Α.Ε., δεν καταβάλλει το επιβληθέν πρόστιμο μέσα στην ορισθείσα, με την πράξη επιβολής προστίμου προθεσμία, τότε συντάσσεται τίτλος είσπραξης, σύμφωνα με τα οριζόμενα στοιχεία στις διατάξεις των άρθρ.55 και επ. του Π.Δ.16/89 «Κανονισμός Λειτουργίας Δ.Ο.Υ.» και αποστέλλεται στην αρμόδια Δ.Ο.Υ. για τη φορολογία της υπόχρεης Α.Ε., για βεβαίωση και είσπραξή του επιβληθέντος προστίμου κατά τις διατάξεις του Κώδικα Είσπραξης Δημοσίων Εσόδων. (Ακολουθούν υποδείγματα) (Μετά τη σελ.30,318(α) Σελ. 30,319 Τεύχος 1411 Σελ. 73 Γενικές Διατάξεις περί Ανωνύμων Εταιρειών 12.Α.α.51 